ddrg/super_eurlex huggingface dataset:
Líonrú na n-eagraíochtaí atá ag oibriú sna réimsí a chuimsíonn misean an Údaráis Eorpaigh um Shábháilteacht Bia (EFSA)

(2020/C 234 I/01)

Foráiltear le hAirteagal 36(2) de Rialachán (CE) Uimh. 178/2002 (1) go ndéanfaidh “Bord Bainistíochta [an Údaráis Eorpaigh um Shábháilteacht Bia], ag gníomhú dó ar thogra ón Stiúrthóir Feidhmiúcháin, dréachtú ar liosta, a bheidh le cur ar fáil don phobal, d’eagraíochtaí inniúla atá ainmnithe ag na Ballstáit agus a d’fhéadfadh cabhrú leis an Údarás, ina n-aonar nó i líonraí, a mhisean a chomhlíonadh.”

Dhréachtaigh Bord Bainistíochta an EFSA an liosta den chéad uair an 19 Nollaig 2006 agus, ón uair sin i leith, déantar é:

i. a nuashonrú go rialta, bunaithe ar thograí ó Stiúrthóir Feidhmiúcháin an EFSA, agus athbhreithnithe nó tograí nua ainmniúcháin ó na Ballstáit á gcur san áireamh (de réir Airteagal 2(4) de Rialachán (CE) Uimh. 2230/2004 ón gCoimisiún (2)); agus

ii. a chur ar fáil don phobal ar shuíomh Gréasáin an EFSA, áit a bhfoilsítear an liosta is cothroime le dáta d’eagraíochtaí inniúla.

Tá an fhaisnéis sin faoi seach ar fáil ar láithreán gréasáin EFSA faoi na naisc seo a leanas:

i. an leasú is déanaí ar an liosta d’eagraíochtaí inniúla ag Bord Bainistíochta EFSA an [29.6.2020] – [http://www.efsa.europa.eu/en/events/event/83rd-management-board-web-meeting]; agus

ii. an liosta nuashonraithe d’eagraíochtaí inniúla – http://www.efsa.europa.eu/en/partnersnetworks/scorg.

Coinneoidh EFSA an fógra seo cothrom le dáta, go háirithe maidir leis na naisc shuíomh Gréasáin atá curtha ar fáil.

Le tuilleadh faisnéise a fháil, téigh i dteagmháil le Cooperation.Article36@efsa.europa.eu.

(1) Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail ghinearálta agus riachtanais maidir le dlí faoi bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta um shábháilteacht bia (IO L 31, 1.2.2002, lgh. 1).

(2) Rialachán (CE) Uimh. 2230/2004 ón gCoimisiún an 23 Nollaig 2004 lena leagtar síos rialacha mionsonraithe maidir le cur chun feidhme Rialachán (CE) Uimh. 178/2002 ó Pharlaimint na hEorpa agus ón gComhairle maidir leis an líonra eagraíochtaí atá ag oibriú sna réimsí a chuimsíonn misean an Údaráis Eorpaigh um Shábháilteacht Bia (IO L 379, 24.12.2004, lgh. 64) arna leasú go deireanach.
Líonrú na n‐eagraíochtaí atá ag oibriú sna réimsí a chuimsíonn misean an Údaráis Eorpaigh um Shábháilteacht Bia (EFSA)

(2020/C 369 I/01)

Foráiltear le hAirteagal 36(2) de Rialachán (CE) Uimh. 178/2002 (1) go ndéanfaidh “Bord Bainistíochta [an Údaráis Eorpaigh um Shábháilteacht Bia], ag gníomhú dó ar thogra ón Stiúrthóir Feidhmiúcháin, dréachtú ar liosta, a bheidh le cur ar fáil don phobal, d’eagraíochtaí inniúla atá ainmnithe ag na Ballstáit agus a d’fhéadfadh cabhrú leis an Údarás, ina n‐aonar nó i líonraí, a mhisean a chomhlíonadh.”

Dhréachtaigh Bord Bainistíochta EFSA an liosta den chéad uair an 19 Nollaig 2006 agus, ón uair sin i leith, déantar é:

i. a nuashonrú go rialta, bunaithe ar thograí ó Stiúrthóir Feidhmiúcháin EFSA, agus athbhreithnithe nó tograí nua ainmniúcháin ó na Ballstáit á gcur san áireamh (de réir Airteagal 2(4) de Rialachán (CE) Uimh. 2230/2004 ón gCoimisiún (2)); agus

ii. a chur ar fáil don phobal ar shuíomh gréasáin EFSA, áit a bhfoilsítear an liosta is cothroime le dáta d’eagraíochtaí inniúla.

Tá an fhaisnéis sin faoi seach ar fáil ar láithreán gréasáin EFSA faoi na naisc seo a leanas:

i. an leasú is déanaí ar an liosta d’eagraíochtaí inniúla ag Bord Bainistíochta EFSA an [15 Deireadh Fómhair 2020] – [https://www.efsa.europa.eu/en/events/event/84th-management-board-web-meeting]; agus

ii. an liosta nuashonraithe d’eagraíochtaí inniúla – http://www.efsa.europa.eu/en/partnersnetworks/scorg.

Coinneoidh EFSA an fógra seo cothrom le dáta, go háirithe maidir leis na naisc shuíomh gréasáin atá curtha ar fáil.

Le tuilleadh faisnéise a fháil, téigh i dteagmháil le Cooperation.Article36@efsa.europa.eu.

(1) Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail ghinearálta agus riachtanais maidir le dlí faoi bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta um shábháilteacht bia (IO L 31, 1.2.2002, lch. 1).

(2) Rialachán (CE) Uimh. 2230/2004 ón gCoimisiún an 23 Nollaig 2004 lena leagtar síos rialacha mionsonraithe maidir le cur chun feidhme Rialachán (CE) Uimh. 178/2002 ó Pharlaimint na hEorpa agus ón gComhairle maidir leis an líonra eagraíochtaí atá ag oibriú sna réimsí a chuimsíonn misean an Údaráis Eorpaigh um Shábháilteacht Bia (IO L 379, 24.12.2004, lch. 64) arna leasú go deireanach.
Líonrú na n-eagraíochtaí atá ag oibriú sna réimsí a chuimsíonn misean an Údaráis Eorpaigh um Shábháilteacht Bia (EFSA)

(2020/C 49 I/01)

Foráiltear le hAirteagal 36(2) de Rialachán (CE) Uimh. 178/2002 (1) go ndéanfaidh “Bord Bainistíochta [an Údaráis Eorpaigh um Shábháilteacht Bia], ag gníomhú dó ar thogra ón Stiúrthóir Feidhmiúcháin, dréachtú ar liosta, a bheidh le cur ar fáil don phobal, d’eagraíochtaí inniúla atá ainmnithe ag na Ballstáit agus a d’fhéadfadh cabhrú leis an Údarás, ina n-aonar nó i líonraí, a mhisean a chomhlíonadh.”

Dhréachtaigh Bord Bainistíochta an EFSA an liosta den chéad uair an 19 Nollaig 2006 agus, ón uair sin i leith, déantar é:

i. a nuashonrú go rialta, bunaithe ar thograí ó Stiúrthóir Feidhmiúcháin an EFSA, agus athbhreithnithe nó tograí nua ainmniúcháin ó na Ballstáit á gcur san áireamh (de réir Airteagal 2(4) de Rialachán (CE) Uimh. 2230/2004 ón gCoimisiún (2)); agus

ii. a chur ar fáil don phobal ar shuíomh Gréasáin an EFSA, áit a bhfoilsítear an liosta is cothroime le dáta d’eagraíochtaí inniúla.

Tá an fhaisnéis sin faoi seach ar fáil ar láithreán gréasáin EFSA faoi na naisc seo a leanas:

i. an leasú is déanaí ar an liosta d’eagraíochtaí inniúla ag Bord Bainistíochta EFSA an [18/12/2019] – [http://www.efsa.europa.eu/en/events/event/82nd-management-board-meeting]; agus

ii. an liosta nuashonraithe d’eagraíochtaí inniúla – http://www.efsa.europa.eu/en/partnersnetworks/scorg.

Coinneoidh EFSA an fógra seo cothrom le dáta, go háirithe maidir leis na naisc shuíomh Gréasáin atá curtha ar fáil.

Le tuilleadh faisnéise a fháil, téigh i dteagmháil le Cooperation.Article36@efsa.europa.eu.

(1) Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail ghinearálta agus riachtanais maidir le dlí faoi bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta um shábháilteacht bia (IO L 31, 1.2.2002, lgh. 1).

(2) Rialachán (CE) Uimh. 2230/2004 ón gCoimisiún an 23 Nollaig 2004 lena leagtar síos rialacha mionsonraithe maidir le cur chun feidhme Rialachán (CE) Uimh. 178/2002 ó Pharlaimint na hEorpa agus ón gComhairle maidir leis an líonra eagraíochtaí atá ag oibriú sna réimsí a chuimsíonn misean an Údaráis Eorpaigh um Shábháilteacht Bia (IO L 379, 24.12.2004, lgh. 64) arna leasú go deireanach.
Official Journal L 055 , 28/02/2011 P. 019 - 019



Ráiteas ó Pharlaimint na hEorpa, ón gComhairle agus ón gCoimisiún Le hAirteagal 5(2) den Rialachán, ceanglaítear go nglacfaidh an Coimisiún dréachtghníomh cur chun feidhme má thugann an coiste tuairim dhearfach uaidh. Leis an bhforáil sin, ní choiscfear go bhféadfaidh an Coimisiún, de réir an chleachtais reatha agus i gcásanna an-eisceachtúla, imthosca nua a thiocfaidh chun cinn i ndiaidh na vótála a chur san áireamh agus go bhféadfaidh sé a chinneadh gan dréachtghníomh cur chun feidhme a ghlacadh, tar éis dó an coiste agus an reachtóir a chur ar an eolas mar is iomchuí. --------------------------------------------------
16.

Á chur in iúl gur díol sásaimh dó gur cuireadh ar fionraí na cláir um chomhar trasteorann a bhfuil comhpháirtithe na Rúise agus na Bealarúise páirteach iontu; á iarraidh go neartófaí na cláir atá ann cheana idir réigiúin AE (an Pholainn, an Ungáir, an Rómáin, an tSlóvaic) agus an Úcráin; á chur i bhfios go láidir nach leor ar chor ar bith an tacaíocht airgeadais a chuirtear ar fáil do na húdaráis áitiúla agus réigiúnacha a bhfuil teorainn acu leis an Úcráin agus do na tíortha nach bhfuil ag an teorainn ach a ghlacann an líon is mó teifeach agus gur gá an tacaíocht sin a threisiú go mór i bhfianaise an róil atá acu foscadh a chur ar fáil do dhídeanaithe agus iad a lánpháirtiú ina gcórais oideachais, cúraim sláinte agus tithíochta freisin;
25.

á chur in iúl gur díol sásaimh dó gur seoladh iarraidh speisialta faoin Ionstraim um Thacaíocht Theicniúil (TSI) chun tacú leis na Ballstáit deireadh a chur de réir a chéile lena spleáchas ar bhreoslaí iontaise ón Rúis; is oth leis, áfach, an spriocdháta gearr chun iarrataí a chur isteach ar an tacaíocht shonrach sin; ag iarraidh ar an gCoimisiún an ionstraim sin a chur ar fáil ar bhealach níos éasca chun tacú leis na húdaráis áitiúla agus réigiúnacha, go háirithe iad siúd i réigiúin bheagfhorbartha a bhfuil an bhearna acmhainne is mó os a gcomhair, toisc go ndíspreagann sé sin iad an úsáid is fearr is féidir a bhaint as tacaíocht na Saoráide Téarnaimh agus Athléimneachta agus infheistíochtaí agus athchóirithe á gcur chun feidhme acu; á chur in iúl go bhfuil sé réidh chun tacú leis an gCoimisiún chun a áirithiú go nglacfaidh cathracha agus réigiúin an ionstraim sin ar bhealach éifeachtach;
11.

(40, 40.2, 40.4) á chur in iúl gur díol sásaimh dó na nithe seo a leanas: an chaoi a n-aithnítear go bhfuil an choimhdeacht ghníomhach agus an rialachas il-leibhéil ina bprionsabail lárnacha agus ina ngnéithe bunúsacha d’fheidhmiú an Aontais agus den chuntasacht dhaonlathach; an achainí a rinneadh úsáid a bhaint ar bhonn córasach as sainmhíniú ar an rud is coimhdeacht ann arna chomhaontú go comhchoiteann ag institiúidí uile an Aontais d’fhonn a shoiléiriú cén leibhéal ar a gcaithfear cinntí a dhéanamh, cibé acu ar an leibhéal Eorpach, ar an leibhéal náisiúnta, ar an leibhéal réigiúnach nó ar an leibhéal áitiúil é sin; agus an méadú ar an sásra rabhaidh coimhdeachta atá molta d’fhonn gach parlaimint réigiúnach laistigh den Aontas Eorpach a bhfuil cumhacht reachtach aici a chuimsiú leis. Tá CnaR i bhfách leis an iarraidh go dtabharfaí de dheis do na parlaimintí náisiúnta agus réigiúnacha sin a bhfuil cumhacht reachtach acu tionscnaimh reachtacha a mholadh ar leibhéal an Aontais amach anseo. Ba cheart do na tograí sin a thabhairt chun soiléireachta nach ealaín don choimhdeacht cosc a chur ar bheart a dhéanamh ar an leibhéal Eorpach, ach gurb é is feidhm di an leibhéal rialtais is príomha a shainaithint, bíodh sin trí chumhachtaí foirmiúla eisiacha, nó trí chumhachtaí comhroinnte foirmiúla leis na leibhéil eile a thacaíonn leis na cuspóirí beartais;
68.

ag súil leis go ndéanfaidh an Coimisiún obair leantach maidir leis an iarraidh ó CnaR níos mó tábhachta a thabhairt don ghné réigiúnach sa chaidreamh idir an Ríocht Aontaithe agus an tAontas Eorpach agus go ndéanfaidh sé machnamh ar bhealaí agus ar mhodhanna chun baint struchtúrach, trí CnaR, a bheith ag na húdaráis áitiúla agus réigiúnacha leis an gcomhpháirtíocht leis an Ríocht Aontaithe agus le creat institiúideach an Chomhaontaithe Trádála agus Comhair. Amach ón gComhaontú sin, cuireann CnaR i bhfáth gur cheart don chaidreamh idir an tAontas Eorpach agus an Ríocht Aontaithe leas a bhaint as na deiseanna comhair atá ann, deiseanna nár baineadh leas astu go fóill, idir údaráis áitiúla agus réigiúnacha an Aontais agus údaráis áitiúla agus réigiúnacha na Ríochta Aontaithe, chun aghaidh a thabhairt le chéile ar dhúsláin atá i gcoiteann acu, amhail bainistiú inbhuanaithe na Mara Thuaidh, Mhuir nIocht agus Mhuir Éireann, nó cur chun feidhme na spriocanna forbartha inbhuanaithe ar an leibhéal áitiúil agus réigiúnach;
30.

á thabhairt dá aire gur tháinig méadú ar líon na mban a toghadh ar gach leibhéal polaitiúil ó 2011 go 2020, ón leibhéal áitiúil go dtí an leibhéal náisiúnta, ach is oth leis nach bhfuil i líon na mban sin ach trian den iomlán ar gach leibhéal. In 2021, níor chothrom do líon na mban agus do líon na bhfear i measc na n-iarrthóirí tofa ach in 16 thionól réigiúnacha as 285 thionól réigiúnacha san Aontas. Admhaíonn CnaR go bhfuil éagothromaíocht idir na hinscní ar an bhfoireann atá ag obair dó féin, agus tá sé ag súil go dtabharfaidh na Ballstáit aghaidh ar an tsaincheist sin. Dá bhrí sin, socróidh CnaR seisiúin mhachnaimh ar conas rannpháirtíocht na mban ina chuid oibre a mhéadú, sna poist shinsearacha atá aige, i gcomhdhéanamh an Choiste, agus iarrann sé ar na Ballstáit tionscnaimh a eagrú atá dírithe ar chumhachtú na mban i saol na polaitíochta go háitiúil agus go réigiúnach chun an neamhionannas i saol na polaitíochta a leigheas agus na constaicí a bhíonn roimh na mná i saol na hoibre a chomhrac, steiréitíopaí san áireamh;
11.

á chur i bhfáth a thábhachtaí atá sé go mbeadh na húdaráis áitiúla agus réigiúnacha chomh maith le geallsealbhóirí eile, lena n-áirítear an earnáil phríobháideach agus comhlachtaí sa tríú hearnáil, rannpháirteach i mbearta a chur i gcrích chun lánpháirtiú daoine óga i margadh an tsaothair a áirithiú. Creideann sé gur cheart do na córais oideachais agus oiliúna inniúlachtaí daoine óga a chur in oiriúint do riachtanais mhargadh an tsaothair, rud a d’fhágfadh go mbeadh sé níos fusa do dhaoine óga na scileanna agus na hacmhainní is gá a fháil chun iad a chumhachtú agus chun iad a rannpháirtiú sa phróiseas sin. Cuireann sé i dtábhacht nach mór an méid sin a áirithiú do limistéir trasteorann go háirithe;
38.

á iarraidh go mbunódh an Coimisiún tacaíocht leanúnach agus struchtúrtha don phiarchomhar idir údaráis áitiúla sna Balcáin Thiar agus a gcomhpháirtithe san Aontas agus go ndéanfaí an méid sin go háirithe trína Chomhchoistí Comhairliúcháin le Montainéagró, an Mhacadóin Thuaidh agus an tSeirbia, chomh maith le meitheal CnaR do na Balcáin Thiar; á chur in iúl gur geal leis athsheoladh an treoirthionscadail atá dírithe ar thacaíocht straitéiseach (TAIEX) a thabhairt do na húdaráis áitiúla sna Balcáin Thiar;
48.

den bharúil nach mór a áirithiú leis an gclaochlú digiteach go mbainfear leas iomlán as an teicneolaíocht ar dhóigh a bheidh chun tairbhe do gach earnáil den tsochaí (laistigh de chreat eiticiúil lena n-urramófar cearta na saoránach, go háirithe a mhéid a bhaineann le húsáid teicneolaíochtaí suaiteacha agus, go sonrach, teicneolaíochtaí intleachta saorga), go ndúnfar an bhearna dhigiteach agus go n-áiritheofar go mbeidh an litearthacht dhigiteach agus an nascacht dhigiteach ar fáil i ngach áit san Eoraip;
10.

Ag iarraidh go ndíreofar go soiléir ar na príomhdhúshláin atá roimh an Aontas Eorpach agus go ndéanfar plé ón mbun aníos ar ábhair na Comhdhála, lena n-áirítear, ach gan a bheith teoranta do na dúshláin a bhaineann leis an gcomhshaol agus leis an aeráid, an ceartas sóisialta, an fhorbairt inbhuanaithe, an claochlú digiteach, an imirce, comhphobal Eorpach na luachanna, an geilleagar agus poist, an comhtháthú críochach agus athruithe ar bheartais, próisis, institiúidí agus acmhainní an Aontais, lena n-áirítear ról an daonlathais áitiúil agus réigiúnaigh agus ról an fhéinrialaithe, atá riachtanach chun cur ar chumas an Aontais freagairt do riachtanais agus ionchais na saoránach i leith na saincheisteanna sin. D’fhonn torthaí na Comhdhála a chur chun feidhme go hiomchuí, níor cheart a chur as an áireamh go mb’fhéidir go gcaithfí athruithe a dhéanamh ar Chonarthaí an Aontais;
17.

á thabhairt dá aire nach féidir le samhail fáis an Aontais cur go rathúil leis na cuspóirí domhanda a chumhdaítear sna SDGanna agus sa Chomhaontú Glas mura n-áiritheofar comhordú ceart leis na húdaráis áitiúla agus réigiúnacha. Tá an Coiste á athdhearbhú gur gá úinéireacht an tSeimeastair Eorpaigh a mhéadú ar an leibhéal áitiúil chun go mbeidh sé níos éifeachtaí i ndáil leis an sprioc nua uaillmhianach atá ag an Aontas na SDGanna a chur i gcrích, go háirithe toisc nach féidir, de réir na hEagraíochta um Chomhar agus Forbairt Eacnamaíochta (ECFE), 65 % de spriocanna na SDGanna, lán 169 sprioc díobh san iomlán, a chur i gcrích gan rannpháirtíocht iomlán na n-údarás réigiúnach agus áitiúil ná gan comhordú iomlán a dhéanamh leo. Ionas go mbainfear amach na gealltanais a thugtar sa Seimeastar, ba cheart an uile leibhéal rialtais agus na geallsealbhóirí ábhartha a bheith rannpháirteach ann mar chomhpháirtithe, in ionad a bheith i dtortaobh leis na cleachtais reatha arb é is mó atá i gceist leo comhairliúchán a dhéanamh ag na céimeanna deiridh de phróiseas an tSeimeastair. Ba cheart an cur chuige comhpháirtíochta sin a ghlacadh mar ábhar práinne agus cur chun feidhme na SDGanna a chur i gcrích ar an leibhéal áitiúil trí leas a bhaint as cuspóirí agus spriocanna áitbhunaithe agus creataí ama gaolmhara; chuige sin, ní mór breis béime a chur ar ghealltanais oibríochtúla maidir leis na SDGanna agus ar athbhreithnithe áitiúla deonacha arna ndéanamh ar phróisis chur chun feidhme na SDGanna;
66.

Ag tacú le Plean Gníomhaíochta nua maidir leis an Lánpháirtíocht agus leis an gCuimsiú agus ag cur i bhfáth an róil bhunúsaigh atá ag na húdaráis áitiúla agus réigiúnacha chun an lánpháirtíocht a éascú. Tá an Coiste ag fáiltiú roimh an méadú atá tagtha de réir a chéile ar an tacaíocht ón gCoimisiún Eorpach a bhfuil rochtain dhíreach ag na húdaráis áitiúla uirthi agus á éileamh go gcuirfear leis an tacaíocht sin agus go mbeidh breis cistiúchán díreach simplithe ar fáil do na húdaráis áitiúla agus réigiúnacha chun glacadh le himircigh rialta agus dídeanaithe agus iad a lánpháirtiú. Tá an Coiste tiomanta do chomhar breise a áirithiú idir an Coiste, an Coimisiún Eorpach agus na comhpháirtithe eile i dtionscnamh agus líonra na “gCathracha agus na Réigiún ar son na Lánpháirtíochta”;
45.

á chur in iúl gur mór aige go neartófar Fís Eorpach le EUR 7,8 billiún, an Eoraip Dhigiteach le EUR 1,5 billiún agus Iompar CEF (Saoráid um Chónascadh na hEorpa) le EUR 1,5 billiún. Is ríshoiléir gur ar an leibhéal áitiúil a bhíonn tionchar ag an airgead breise do thaighde, go háirithe i gcás na sláinte, an gheilleagair ghlais agus na Comhairle Nuálaíochta Eorpaí; á chur i bhfios go bhfuil a lán údaráis réigiúnacha freagrach as ollscoileanna agus as institiúidí taighde agus go bhféadfaidh siad, dá bhrí sin, tairbhe a bhaint as na cláir sin go hindíreach; á thabhairt dá aire nach mór cistí taighde a dheonú ar bhonn iomaíoch lena áirithiú go dtiocfar slán i margadh domhanda an taighde agus na nuálaíochta agus chun cuibhreannais taighde Eorpacha a neartú;
17.

togra a ullmhú go luath chun go ndéanfar athchóiriú domhain ar an Seimeastar Eorpach agus ar rialachas eacnamaíoch an Aontais chun bogadh i dtreo próiseas atá trédhearcach, cuimsitheach agus daonlathach. I ngeall ar an nasc láidir atá idir an tSaoráid Téarnaimh agus Athléimneachta agus an Seimeastar Eorpach, is mó an gá práinneach atá le hathchóiriú chun tuilleadh láraithe agus cur chuige ón mbarr anuas a sheachaint maidir leis na pleananna téarnaimh. B’fhearr sin a dhéanamh seachas tosaíocht a thabhairt do chomhtháthú eacnamaíoch, sóisialta agus críochach i measc na mBallstát agus laistigh díobh agus don infheistíocht phoiblí ar ardcháilíocht atá ag teastáil le haghaidh théarnamh inbhuanaithe an Aontais. Ba cheart a chomhtháthú sa leagan athchóirithe den Seimeastar Eorpach, agus é ina phríomhstraitéis eacnamaíoch don Eoraip lena gcuirtear na Spriocanna Forbartha Inbhuanaithe chun feidhme ar fud an Aontais, prionsabail na comhpháirtíochta, an rialachais il-leibhéil, mar aon le gné chríochach, ar bhonn an togra ó CnaR maidir le Cód Iompair do rannpháirtíocht na n-údarás áitiúil agus réigiúnach sa Seimeastar ar an leibhéal náisiúnta agus do rannpháirtíocht Choiste Eorpach na Réigiún ar an leibhéal Eorpach;
5.

ag súil leis go ndéanfar an inbhuanaitheacht a phríomhshruthú tríd an gComhaontú Glas agus go bhféachfar chuige nach tosaíocht a bheidh sa chomhtháthú beartas, agus é sin amháin, ach gur cur chuige a bheidh ann freisin, agus go n-áiritheofar comhsheasmhacht beartas lena n-áirítear sa mheastóireacht nó sna seiceálacha oiriúnachta, chun tosaíochtaí, uaillmhianta agus amlínte beartas éagsúla de chuid an Aontais a ailíniú agus chun dúbláil nó nósanna imeachta agus torthaí atá ag teacht salach ar a chéile a sheachaint. Tá sé ag iarraidh ar an gCoimisiún úsáid a bhaint as na treoirlínte agus as an mbosca uirlisí um Rialáil Níos Fearr chun cuidiú le reachtaíocht a bheadh in ann seasamh i bhfad na haimsire a cheapadh agus tá rabhadh tugtha aige sa chomhthéacs sin i gcoinne cur chuige ar bhonn foirmiúil i leith na rialála níos fearr amhail an prionsabal “ceann-istigh-ceann-amuigh” do reachtaíocht an Aontais, rud nach dtugann a cheart do chastachtaí na ndúshlán polaitiúil agus rialála ar gá aghaidh a thabhairt orthu;
6.

á aithint, in ainneoin gur rud nach bhfacthas a leithéid riamh cheana í tarraingt siar RA as an Aontas, go mbeidh an caidreamh idir an tAontas agus RA fós ar an gcaidreamh is tréine iltoisí dá bhfuil ann le tríú tíortha agus gur chóir an caidreamh a aithint ar an leibhéal fonáisiúnta. Tá sé ag iarraidh, dá bhrí sin, go n-aithneofaí GT go foirmiúil mar idirghabhálaí fonáisiúnta oifigiúil idir rialtais áitiúla agus réigiúnacha an Aontais agus RA mar chuid de CTC chun measúnú a dhéanamh ar an ngné fhonáisiúnta de na príomh-shaincheisteanna beartais agus reachtaíochta a mbeidh tionchar acu ar an gcaidreamh déthaobhach idir RA agus an tAontas, mar a dhéanfaidh an Tionól Parlaiminteach, Fóram na Sochaí Sibhialta agus coistí speisialaithe AE-RA ina réimsí spéise faoi seach. Tá CnaR ag iarraidh freisin ar údaráis áitiúla agus réigiúnacha RA leanúint de bheith ag obair le rialtas RA maidir le haitheantas foirmiúil a thabhairt do GT;
16.

den tuairim gur cheart don Choimisiún agus d’údaráis chánach na mBallstát a gcórais chánach a thabhairt cothrom le dáta agus a athdhearadh sa chaoi is go mbeidh siad fós in ann an nuálaíocht (ghlas), an fás agus poist a spreagadh. Tá roinnt cánacha agus dreasachtaí náisiúnta ceaptha agus curtha chun feidhme ag tíortha áirithe le blianta beaga anuas chun an fhostaíocht agus an nuálaíocht a spreagadh sna geilleagair áitiúla. Is é an claonadh is déanaí agus is tábhachtaí atá ann ná an méadú ar dhreasachtaí cánach a ceapadh go sonrach chun cosaint an chomhshaoil, slándáil an tsoláthair fuinnimh agus T&F a spreagadh mar chuid den Chomhaontú Glas don Eoraip. Cuid de na dreasachtaí cánach atá in úsáid sna Ballstáit faoi láthair, ní bheidh fáil orthu níos mó, sin nó ní bheidh siad chomh tarraingteach céanna ó thaobh na hinfheistíochta de nuair a bheidh an Treoir i bhfeidhm. B’úsáideach an rud é, dá bhrí sin, dá n-ullmhódh an Coimisiún treoirleabhar ina míneofaí an chaoi a gceapfar dreasachtaí cánach sa todhchaí i gcomhréir le ceanglais Cholún 2 (e.g. dreasachtaí lena dtugtar faoiseamh cánach ar thuarastail nó ranníocaíochtaí slándála sóisialta taighdeoirí, nó scéimeanna dímheasa luathaithe chun an infheistíocht a spreagadh);
35.

den bharúil go bhfuil athdháileadh ríthábhacht le nach bhfágfar aon duine ar gcúl ós rud é go dtiocfaidh méadú mór ar earraí agus seirbhísí atá dian ar ghás ceaptha teasa (i.e. téamh agus aerchóiriú, cíos tithe, iompar) mar gheall ar bheartais mhaolúcháin. Maidir leis na tíortha siúd ina bhfuil tomhaltas díréireach na n-earraí agus na seirbhísí sin i measc teaghlaigh ar ioncam íseal, ní dhéanfaidh na beartais mhaolaithe ach na héagothromaíochtaí a mhéadú ó thaobh an chaiteachais de. Ar mhaithe leis an éagothromaíocht shóisialta a sheachaint, ní mór an prionsabal gurb é údar an truaillithe a íocfaidh as a chur i bhfeidhm ar bhealach níos déine. Ní mór, dá bhrí sin, athdháileadh a dhearadh ar bhealach a fhágfaidh go gcúiteofar iad siúd atá cúramach ó thaobh na haeráide de. Tá an fhreagracht ar an tsochaí trí chéile gníomhú ar son na haeráide. Ba cheart na difríochtaí socheacnamaíocha idir na tíortha agus na réigiúin a chur san áireamh i mbuiséad an Aontais agus i gcistí éagsúla an Aontais, mar aon leis na héifeachtaí atá ag an athrú aeráide féin agus na beartais chun dul i ngleic leis ar an éagothromaíocht chríochach agus an éagothromaíocht shóisialta le go mbeidh an t-aistriú glas chomh cóir agus chomh cuimsitheach agus is féidir.